Diari Oficial de la Generalitat Valenciana


Sumari del DOGV 3520, del 18-06-1999 (1999/5768)

ORDRE de 9 de juny 1999, de la Conselleria d'Ocupació, Indústria i Comerç, per la qual s'incrementen els crèdits consignats en l'Ordre de 17 de febrer de 1999, per la qual es publicava la línia pressupostària i es determinaven els crèdits màxims que han de finançar els programes de formació professional ocupacional per a l'exercici 1999.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3520

Data del DOGV
:   18-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5768


Data del document
:   09-06-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * lluita contra l'atur
    * formació professional

ORDRE de 9 de juny 1999, de la Conselleria d'Ocupació, Indústria i Comerç, per la qual s'incrementen els crèdits consignats en l'Ordre de 17 de febrer de 1999, per la qual es publicava la línia pressupostària i es determinaven els crèdits màxims que han de finançar els programes de formació professional ocupacional per a l'exercici 1999. [1999/5768]
  
Amb data 20 de novembre de 1998 va ser publicada en el Diari Oficial de la Generalitat Valenciana l'Ordre de 12 de novembre de 1998, de la Conselleria d'Ocupació, Indústria i Comerç, per la qual es determinen els programes de formació professional ocupacional, els tallers de formació i inserció laboral, i es regulava el procediment general per a la concessió d'ajudes durant l'exercici 1999.
  
Posteriorment es publicaren i assignaren els crèdits destinats a finançar els programes de formació professional ocupacional de la mencionada ordre, a través de l'Ordre de 17 de febrer de 1999 de la Conselleria d'Ocupació, Indústria i Comerç.
  
Valorades les peticions formulades per les entitats col·laboradores en els esmentats programes, i atés que s'ha ampliat la dotació pressupostària de la línia 401 del Programa 322.20 de la Llei de Pressupostos de la Generalitat Valenciana com a conseqüència de l'increment d'ingressos per al Pla Nacional de Formació i Inserció Professional per a la Comunitat Valenciana, aprovat pel Consell de Ministres de 16 d'abril de 1999, es fa necessari incrementar els crèdits assignats inicialment al programa d'inserció al treball a través de la via de programació de centres col·laboradors homologats, a fi de satisfer la demanda de sol·licituds d'accions formatives valorades positivament en estos.
  
En virtut d'això, i de conformitat amb el que s'ha establit en la disposició addicional primera de l'Ordre de 12 de novembre de 1998 de la Conselleria d'Ocupació, Indústria i Comerç,
  
ORDENE
  
Article 1
  
Incrementar la dotació pressupostària assignada en l'Ordre de 17 de febrer de 1999, per als següents programes i vies de programació:
  
- A través de centres col·laboradors homologats per al Programa d'Inserció al Treball a la província d'Alacant s'assigna una quantia màxima de 174.932.236 pessetes, que suposa un increment de 566.890.740 pessetes sobre la dotació anterior.
  
- A través de centres col·laboradors homologats per al Programa d'Inserció al Treball a la província de Castelló s'assigna una quantia màxima de 082.418.401 pessetes, que suposa un increment de 238.097.145 pessetes sobre la dotació anterior.
  
- A través de centres col·laboradors homologats per al Programa d'Inserció al Treball a la província de València s'assigna una quantia màxima de 7.546.182.211 pessetes, que suposa un increment de 1.890.430.855 pessetes sobre la dotació anterior.
  
Article 2
  
Els crèdits assignats per als programes i les vies de programació no modificats en la present ordre, seran els establits en l'Ordre de 17 de febrer de 1999 de la Conselleria d'Ocupació, Indústria i Comerç.
  
València, 9 de juny de 1999
  
El conseller d'Ocupació, Indústria i Comerç